Pravo na pristup informacijama

Pravo na pristup informacijama i ponovnu uporabu informacija ostvaruje se u skladu sa Zakonom o pravu na pristup informacijama (''Narodne novine'', broj 25/2013.).

Cilj Zakona je omogućiti i osigurati ostvarivanje Ustavom Republike Hrvatske zajamčenog prava na pristup informacijama, kao i na ponovnu uporabu informacija fizičkim i pravnim osobama putem otvorenosti i javnosti djelovanja tijela javne vlasti.

Pravo na pristup informacijama temelji se na načelima javnosti i slobodnog pristupa, pravodobnosti, potpunosti i točnosti informacija, načelu jednakosti, načelu raspolaganja informacijom te, sukladno članku 5. stavku 1. točki 5. Zakona ''obuhvaća pravo korisnika na traženje i dobivanje informacije, kao i obvezu tijela javne vlasti da omogući pristup zatraženoj informaciji, odnosno da objavljuje informacije neovisno o postavljenom zahtjevu kada takvo objavljivanje proizlazi iz obveze određene zakonom ili drugim propisom''.

Informacija, u smislu navedenog Zakona (članak 5. stavak 1. točka 3.), predstavlja ''svaki podatak koji posjeduje tijelo javne vlasti u obliku dokumenta, zapisa, dosjea, registra ili u bilo kojem drugom obliku, neovisno o načinu na koji je prikazana''.

Ponovna uporaba informacija, u skladu s člankom 5. stavkom 1. točkom 6. Zakona ''znači uporabu informacija tijela javne vlasti od strane fizičkih ili pravnih osoba, u komercijalne ili nekomercijalne svrhe drukčije od izvorne svrhe u okviru javnog posla za koji su te informacije izrađene. Razmjena informacija između tijela javne vlasti radi obavljanja poslova iz njihovog djelokruga ne predstavlja ponovnu uporabu''.  
  
**UPUTE ZA OSTVARIVANJE PRAVA NA PRISTUP INFORMACIJAMA**

**Zahtjev za ostvarivanje prava na pristup informaciji može se podnijeti:**

- osobno kod službenika za informiranje na adresi Branimirova obala 2, Zadar  
- pisanim putem na adresu: Dom za odrasle osobe Sveti Frane Zadar, Fra Donata Fabijanića 6, 23000 Zadar  
-elektroničkom poštom na adresu:  [dom.sv.frane@gmail.com](mailto:dom.sv.frane@gmail.com)  
- telefonom na broj 023/333-442, 023/250-333-846  
- telefaksom na broj: 023/333-846

**Zahtjev za pristup informacijama obvezno mora sadržavati:**

- naziv i sjedište tijela javne vlasti kojem se zahtjev podnosi,  
- podatke koji su važni za prepoznavanje tražene informacije,  
- ime, prezime i adresu fizičke osobe podnositelja zahtjeva,  
- tvrtku, odnosno naziv pravne osobe i njezino sjedište

Podnositelj zahtjeva nije obvezan navesti razloge zbog kojih traži pristup informaciji, a u zahtjevu može predložiti i način na koji će mu Dom učiniti informaciju dostupnom.

**Informaciju možemo učiniti dostupnom na jedan od slijedećih načina:**

- neposredno davanje informacije  
- davanje informacije pisanim putem  
- uvidom u dokumente i izradom preslika dokumenata  
- dostavljanjem preslika dokumenata  
- na drugi prikladan način

Odgovor na Vaš usmeni ili pisani zahtjev za pravo na pristup informacijama proslijedit ćemo u zakonski propisanom roku od 15 dana od dana podnošenja zahtjeva.

**Obrasce možete preuzeti na slijedećim poveznicama:**

 [Obrazac zahtjeva za pristup informacijama Doma Sveti Frane Zadar](http://www.dom-svfrane.hr/pdf/Obrazac_za_pristup_informacijama.doc)

 [Odluka o ustrojavanju kataloga informacija](http://www.dom-svfrane.hr/pdf/Odluka_o_ustrojoavanju.doc)

 [Odluka o imenovanju službenika za informiranje](http://www.dom-svfrane.hr/pdf/odluka_o_imenovanju.pdf)

Kriteriji za određivanje visine naknade materijalnih troškova i troškova dostave informacije - preuzeti [ovdje](http://www.dom-svfrane.hr/pdf/Kriteriji_za_odredivanje_troskova.docx)